CELEX: 62008CA0100
Language: el
Date: 2009-09-10 00:00:00
Title: Υπόθεση C-100/08: Απόφαση του Δικαστηρίου (τρίτο τμήμα) της 10ης Σεπτεμβρίου 2009 — Επιτροπή των Ευρωπαϊκών Κοινοτήτων κατά Βασιλείου του Βελγίου (Παράβαση κράτους μέλους — Άρθρα 28 ΕΚ και 30 ΕΚ — Προστασία των ειδών της άγριας πανίδας και χλωρίδας — Ρύθμιση σχετικά με την κατοχή και την εμπορία πτηνών που έχουν γεννηθεί και εκτραφεί σε αιχμαλωσία και τα οποία νομίμως διατίθενται στο εμπόριο εντός άλλων κρατών μελών)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/17
            
         Απόφαση του Δικαστηρίου (τρίτο τμήμα) της 10ης Σεπτεμβρίου 2009 — Επιτροπή των Ευρωπαϊκών Κοινοτήτων κατά Βασιλείου του Βελγίου
   (Υπόθεση C-100/08) (1)
   
   (Παράβαση κράτους μέλους - Άρθρα 28 ΕΚ και 30 ΕΚ - Προστασία των ειδών της άγριας πανίδας και χλωρίδας - Ρύθμιση σχετικά με την κατοχή και την εμπορία πτηνών που έχουν γεννηθεί και εκτραφεί σε αιχμαλωσία και τα οποία νομίμως διατίθενται στο εμπόριο εντός άλλων κρατών μελών)
   2009/C 267/29
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και R. Troosters)
   
      Καθού: Βασίλειο του Βελγίου (εκπρόσωποι: T. Materne, G. Van Calster, δικηγόρος)
   
      Αντικείμενο
   
   Παράβαση κράτους μέλους — Παράβαση του άρθρου 28 ΕΚ — Προστασία των ειδών της άγριας πανίδας και χλωρίδας — Απαγόρευση κατοχής ορισμένων πτηνών τα οποία νομίμως διατίθενται στο εμπόριο εντός άλλων κρατών μελών
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο του Βελγίου,
               
                           —
                        
                        
                           υποβάλλοντας την εισαγωγή, την κατοχή και την πώληση πτηνών που έχουν γεννηθεί και εκτραφεί σε αιχμαλωσία και τα οποία νομίμως διατίθενται στο εμπόριο εντός άλλων κρατών μελών σε περιοριστικές προϋποθέσεις, οι οποίες υποχρεώνουν τους σχετικούς επιχειρηματίες να αλλάξουν το μαρκάρισμα των ειδών προκειμένου να τηρήσουν τις ειδικές προϋποθέσεις της βελγικής νομοθεσίας, και μη δεχόμενο ούτε το μαρκάρισμα που γίνεται δεκτό σε άλλα κράτη μέλη ούτε τα πιστοποιητικά που έχουν εκδοθεί σύμφωνα με τον κανονισμό (ΕΚ) 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους, και
                        
                     
                           —
                        
                        
                           μη παρέχοντας στους εμπόρους τη δυνατότητα εξαίρεσης από την απαγόρευση κατοχής ιθαγενών ευρωπαϊκών πτηνών τα οποία νομίμως διατίθενται στο εμπόριο εντός άλλων κρατών μελών,
                        
                     παρέβη τις υποχρεώσεις που υπέχει από το άρθρο 28 ΕΚ.
            
         
               2)
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 128 της 24.5.2008.